《高宗皇帝挽词五首》
宋代·陈居仁

汉日朝前殿，神尧宴大安。
徒夸一时盛，谁似两宫欢。
谩采瀛洲药，犹除荆鼎丹。
伤心浙江畔，缟仗自回銮。

作者简介：陈居仁(1129～1197年)，字安行，折桂里后坑（榜头镇后坂村）人。七世祖司直避五代之乱自光州徙于泉之莆田，曽祖砥故不仕妣林氏，祖嘉谟故赠右朝奉郎妣黄氏赠安人，父膏故任左朝奉大夫太府少卿累赠特进妣蔡氏赠安康郡夫人汪氏封咸宁郡太夫人赠新平郡夫人。官至华文阁直学士，提举太平兴国宫。历仕中外，皆有政声。卒，谥文懿。学者称菊坡先生。居仁喜读故书，尤熟于班左，摘其精要成一编，名曰撷芳。又有奏议、制稿、诗文、杂著，《宋史本传》并传于世。